Hans Eriksson

Hans Eriksson Brinkalast, (Hans Eerikupoeg; rootsi keeles Hans Eriksson Finne till BrinkalaCarl Magnus Stenbock: Personhistorisk tidskrift, Stockholm: 1916 lk. 103; soome keeles Hannu Eerikinpoika, Prinkkalan sukuaSuomen Kulttuuriperinnön Säätiö: Brinkhallin historia; surnud 1608 Brinkkalas) oli soome päritolu Rootsi sõjaväelane ja Soomes Turu linna lähedal Kakskerta saarel asunud Brinkhalli mõisa pärushärra.:fi:Brinkhallin kartano

Ta oli Viiburi ja Tallinna linnuse ja lääni asehaldur ning aastail 1576–1577 Toompea ehk Tallinna linnusepealikunaJully Ramsay, Frälsesläkter i Finland intill stora ofreden, s 56, HELSINGFORS, FÖRLAGSAKTIEBOLAGET SÖDERSTRÖM & C:o, 1909, kohusetäitjana ka ajutine Eestimaa asehaldur.

29. juunil 1568 kinkis kuningas Johan III talle kui Rootsi laevastiku laevapealikule Juva mõisa Tarvasjoki vallas ja 12. augustil 1576 ka aadlitiitli.

1579. aastal võitles ta mõne nädala koos Aunaku mõisniku ja hilisema feldmarssali Hans Wachtmeisteriga (surnud 1590) Peipsi järve mõlemal kaldal venelaste vastu.Historisk tidskrift, 1881, lk.200Nordisk familjebok, 1921, lk.222 1580. aastal vallutas rootslastele Padise kloostri ja oli 1582 aastal Paide asehaldur,  komandöriks Ivangorodis 1584.Tietosanakirja, Helsingi 1909-1922 veerg 111

1587–1588 oli ta Narva lossi ja Narva lossilääni asehaldur

Sigismundi ja hertsog Karli vahelises võimuvõitluse ajal oli ta Sigismundi pooldajana 1591. aastast Turu linnuse ja lääni asehaldur. Turu piiramisel 1597 langes ta hertsog Karli kätte vangi ja toimetati Stockholmi. Riigireeturluses süüdistatuna riigistati talle kuulunud Juva mõis, kuid sai selle läänivaldusena 1602. aastal tagasi, kui riigihoidja hertsog Karl andis Sigismundi pooldanud aadlikele armu. 

Ta maeti 30. oktoobril 1608 Turu toomkiriku Püha Johannese kabelisse ehk Brinkkala koori (soome: Johannes Kastajan kuori, Brinkkalan kuori).

Lisaks talle kuulunud Brinkhalli pärusmõisale (Brinchala, Brinkala, BrinkkalaYrjö Koskinen: Finlands historia : från den äldsta tiden intill våra dagar, Stockholm, 1874, lk. 180 või Prinkkala),svenska.yle.fi: Hus med historia i sydvästra Finland och Åboland: Brinkhall på Kakskerta - mot en guldålder kuulus talle ka Turu toomkiriku lähedal nn Brinkkala maja, milles 1886. aastast alates kuulutatakse välja jõulurahu.:fi:Vanha Suurtori#Brinkkalan talo

Perekond
Ta abiellus Christina Stålarmiga (maetud 1611), kes oli Lindö ja Grabbacka mõisniku, riiginõunik Erik Arvidsson Stålarmi (surn. 1566) ja Beata Grabbe tütar, ning Narva asehaldur Arvid Eriksson Stålarmi õde. Abikaasa ema, Beata Grabbe, oli aastail 1534–1545 Viiburi lossifoogtiks olnud Nils Månsson Grabbe (surn. 1549) ja Elin Claesdotteri tütar. Abielust sündisid:
Svante Hansson, Juva mõisnik
Kristina Finne, abiellus Benkt Börjesson Papegojaga
Krister Hansson (surn. 1615), Brinkhalli ja Juva mõisnik, Soome aadlilipkonna rittmeister, abiellus Brita Mattsdotter Krusiga (Cruus af Edeby; surn. 1618), kes oli Pärnu asehaldur Jesper Mattson Cruusi õde.

Viited

Kategooria:Soome inimesed
Kategooria:Rootsi sõjaväelased
Kategooria:Rootsi Eestimaa kubermangu koosseis
Kategooria:Narva asehaldurid
Kategooria:Paide asehaldurid
Kategooria:Surnud 1608